CELEX: C2005/045/57
Language: lv
Date: 2005-02-19 00:00:00
Title: lieta T-459/04: Prasība pret Eiropas Kopienu Komisiju, ko Jorge Manuel Pinheiro de Jesus Ferreira iesniedza 2004. gada 22. novembrī

19.2.2005   
            
            
               LV
            
            
               Eiropas Savienības Oficiālais Vēstnesis
            
            
               C 45/25
            
         Prasība pret Eiropas Kopienu Komisiju, ko Jorge Manuel Pinheiro de Jesus Ferreira iesniedza 2004. gada 22. novembrī
   (lieta T-459/04)
   (2005/C 45/57)
   tiesvedības valoda franču
   Eiropas Kopienu Pirmās instances tiesā 2004. gada 22. novembrī izskatīšanai ir iesniegta prasība pret Eiropas Kopienu Komisiju, ko cēla Jorge Manuel Pinheiro de Jesus Ferreira, ar dzīvesvietu Briselē, kuru pārstāv Georges Vandersanden, advokāts.
   Prasītāja prasījumi Pirmās instances tiesai ir šādi:
   
               —
            
            
               atcelt Komisijas 2004. gada 18. marta lēmumu, ar kuru prasītājs ir klasificēts A5 pakāpē, 3. līmenī;
            
         
               —
            
            
               piespriest Komisijai samaksāt starpību starp atalgojumu, kas atbilst prasītāja klasifikācijai A5 pakāpē, 3. līmenī un atalgojumu, kas atbilst klasifikācijai augstākā pakāpē, palielinot šo starpību par kavējuma procentiem, kas aprēķināti pēc gada procentu likmes 5,75 % par periodu no 2002. gada 1. decembra;
            
         
               —
            
            
               piespriest Eiropas Kopienu Komisiju atlīdzināt izdevumus.
            
         Pamati un galvenie argumenti
   Prasītājs, kurš ir Komisijas ierēdnis, izvirzīja savu kandidatūru amatam A5/A4 līmenī nodokļu un muitas nozarē. Būdams iecelts amatā, viņš tika klasificēts A5 pakāpē, 3. līmenī. Prasītājs apstrīd šo pēdējo lēmumu, apgalvojot, ka viņš ir sevišķi kvalificēts darbinieks un viņam ir īpašas iemaņas, līdz ar to, viņu būtu jāieceļ amatā A4 pakāpē. Pamatojoties uz minēto, prasītājs atsaucas uz acīmredzamu kļūdu novērtējumā, kas veikts, piemērojot Civildienesta noteikumu 31. pantu.
   Prasītājs arī atsaucas uz to, ka ir pārkāptas tiesības uz aizstāvību, tā kā atbildētāja nedeva viņam iespēju paust savu viedokli pirms apstrīdētā lēmuma pieņemšanas.
   Beidzot, prasītājs atsaucas uz EK līguma 253. panta pārkāpumu, uzsverot, ka apstrīdētais lēmums nav pamatots, vai pakārtoti – ka tas nav pietiekami pamatots.